Црква Светог Илије на Лопуду код Дубровника потиче из доба око 1100. године и припада групи једнобродних цркава са куполом које су у то доба подизане на простору од Цетине до Бојане, на тлу тадашње Краљевине Зете. Данас је делимично порушена, а у њеној унутрашњости пронађени су фрагменти живописа, који припада романичко-византијском сликарству које води порекло са југа данашње Италије.